busksteppe
Busksteppe, betegnelse for et plantesamfund, der domineres af op til 8 m høje, oftest løvfældende buske, og som udvikles ved ret konstant klima med lang tørkeperiode. Løvfældende busksteppe er fx den dominerende vegetation i de lavtliggende dele af Afrika, der har tørke en stor del af året (Etiopien, Somalia, Kenya, Botswana). Busksteppe med mange saftplanter (sukkulenter) findes i området fra Det Kaspiske Hav til Centralasien.